கேள்வி: மலேசிய இளைஞர் விளையாட்டுத்துறை அமைச்சு - கலாசாரம், இளைஞர் மற்றும் விளையாட்டுத்துறை அமைச்சு பற்றி விளக்கவும்.
பதில்: மலேசிய இளைஞர் விளையாட்டுத்துறை அமைச்சு; 15 மே 1964-இல் தேசிய இளைஞர் தினக் கொண்டாட்ட நிகழ்ச்சியில் (''National Youth Day'') அறிமுகமானது. 1972-இல், மலேசிய இளைஞர் விளையாட்டுத்துறை அமைச்சில், கலாசாரப் பிரிவு எனும் ஒரு பிரிவும் இணைக்கப்பட்டது. அதனால் மலேசிய இளைஞர் விளையாட்டுத்துறை அமைச்சு (''Ministry of Youth and Sports''); கலாசாரம், இளைஞர் மற்றும் விளையாட்டுத்துறை அமைச்சு (''Ministry of Culture, Youth and Sports'') எனப் பெயர் மாற்றம் கண்டது. 1987-ஆம் ஆண்டு வரை அந்தப் பெயர் மாற்றம் நீடித்தது. அதன் பின்னர் கலாசாரப் பிரிவு; வேறு ஓர் அமைச்சான கலாசாரம், கலை மற்றும் சுற்றுலா அமைச்சின் (''Ministry of Culture, Arts and Tourism'') கீழ் கொண்டு வரப்பட்டது. அப்போது இருந்து (1987), மலேசிய இளைஞர் விளையாட்டுத்துறை அமைச்சு அதன் அசல் பெயருக்கு மாற்றப்பட்டது. இன்று வரை அப்படியே அழைக்கப் படுகிறது.